ఈ కార్యక్రమం నిజ జీవిత సంఘటనల ఆధారంగా అలిఖితమైన సిరీస్.
సిరీస్‌లో కనిపించే వ్యక్తులు చేసిన ప్రకటనల వాస్తవికతకు
అమెజాన్ బాధ్యత వహించదు. ఈ కార్యక్రమంలో చూపబడిన ఏ అంశాన్ని
లేదా వ్యక్తీకరించబడిన అభిప్రాయాలను అమెజాన్ ఆమోదించదు.
వీక్షకుల విచక్షణ సూచించబడింది.
నా చిన్నప్పుడు ఒకసారి పెద్ద జబ్బు చేసింది.
మా నాన్న నన్ను ప్రతి వైద్యుడి దగ్గరకూ తీసుకెళ్ళాడు, చేయగలిగినదంతా చేశాడు.
ఎన్నో పూజలు కూడా చేయించాడు.
అప్పుడు ఆర్యసమాజ్‌కు చెందిన
దయానంద సరస్వతికి శిష్యుడు, ప్రముఖ యోగి, విద్యావేత్త అయిన
స్వామి శ్రద్ధానంద, మా అమ్మతో నన్ను ఇంటికి తీసుకెళ్ళిపొమ్మని,
నాకు తగ్గిపోతుందని చెప్పాడు.
పెద్దయిన తర్వాత నాకు శ్రద్ధానంద అని పేరు పెట్టాలని చెప్పాడు.
సాగర్ మధ్యప్రదేశ్, 2021
మనుషులు రెండు రకాలని నేను నమ్ముతాను,
మామూలు మనుషులు, అసాధారణ మనుషులు.
ఈ సందులో ఉన్న ఖాళీ స్థలంలో మురళీ మనోహర్ మిశ్రా అనే ఆయన ఉండేవాడు.
-ఆయన గురించి తెలుసా? -లేదు, నాకు తెలియదు.
ఇక్కడ ఒక ఇంట్లో మిశ్రా కుటుంబం ఉండేది. వాళ్ళు తెలుసా?
వాళ్ళ గురించి నాకు తెలియదు.
మిశ్రా కుటుంబం ఒకప్పుడు ఇక్కడ ఉండేది. వాళ్ళు నీకు తెలుసా?
అవును, తెలుసు.
-వాళ్ళు తెలుసా? -తెలుసు.
మిశ్రా కుటుంబం ఇక్కడ ఉండేది.
వాళ్ళ అన్నదమ్ములలో ఇద్దరు చనిపోయారు, ఒకడు ఎక్కడో ఉంటున్నాడు.
అతని ఆచూకీ నాకు తెలియదు.
స్థలం ఖాళీగా ఉంది, ఇల్లు కూలిపోయింది, అప్పట్లోనే శిధిలావస్థలో ఉండేది.
సమాజంలో ముఖ్యమైన వ్యక్తులు కాలానికి, సమాజానికి
తగినట్లుగా నడుస్తూ, తమదైన ముద్ర వేసుకుంటారు.
నా మనస్సు, నా ఆత్మ,
నా శరీరం నాకు చెబుతుండేవి నేను వారిలో ఒకడిని కాను అని.
నేను భిన్నం అని.
డాన్సింగ్ ఆన్ ద గ్రేవ్
హత్య. ఇది చాలా దారుణం.
షాకిరే నమాజీ శవాన్ని ఆమె ఇంటి పెరటినుంచి తవ్వి వెలికితీశారు.
ఒక ధనవంతురాలైన మహిళ శవం ఆమె భవనంలోనే పూడ్చిపెట్టబడింది.
ఇది ఒక మానవ విషాదం.
ఈ కేసులో అనేక సంచలన విషయాలు ఉన్నాయి.
అందుకే, దినపత్రికలలో పెద్ద పోటీ ఏర్పడింది.
న్యూస్ ఛానల్స్ మధ్య పోటీ.
రవీంద్ర రేష్మే సీనియర్ విలేఖరి
మీడియానే విచారణ జరిపింది.
షాకిరే దారుణ హత్యపై ప్రజలలో భయాందోళనలు చెలరేగాయి...
స్వయంప్రకటిత స్వామి శ్రద్ధానంద ఆమెను సజీవంగా పూడ్చిపెట్టాని ఆరోపణ.
ఇవాళ కథనం నమ్మకం హత్యకు గురవటం గురించి.
ఇది మనిషి రూపంలో ఉన్న రాక్షసుడి గురించి.
ఈ ఘోరమైన హత్యకు ముందుగానే కుట్ర జరిగింది.
కోట్ల రూపాయల ఆమె సంపద, ఆస్తులపై కన్ను వేసిన స్వామి పెళ్ళి పేరుతో
ఆమెను ఆకర్షించి ఉచ్చులో పడేశాడు.
దీనిపై చాలా పుకార్లు వ్యాపించాయి. కానీ మీడియా, పోలీసులు...
ఇమ్రాన్ ఖురేషి సీనియర్ విలేఖరి
...ప్రధానంగా కుటుంబ సభ్యులు పోలీసులకు చెప్పిన
...సమాచారం ఆధారంగా ముందుకు సాగారు.
అందుకే మాకు తెలిసినదానికంటే
ఈ మనిషికి చాలా కోణాలు ఉన్నాయి.
న్యాయస్థానం ఇతనికి సడలింపు లేని యావజ్జీవ శిక్ష విధించింది,
ఈ మనిషి సమాజానికి ప్రమాదకరం అని వ్యాఖ్యానించింది.
చనిపోయేవరకు కూడా ఇతనిని జైలులోనే ఉంచాలని పేర్కొంది.
శ్రద్ధానందకు శిక్ష విధించబడింది క్షమాభిక్ష దరఖాస్తు దాఖలు
అది చాలా పెద్ద కేసు.
ఈ కేసు చూడగానే దిగ్భ్రాంతి చెందాను.
దీని గురించి చదివినప్పుడు దిగ్భ్రాంతి చెందాను.
న్యాయవాది, డిఫెన్స్
వార్తల్లో అంతా ఇదే. ప్రతి న్యూస్ ఛానల్‌లో.
"లక్షల రూపాయల ఆస్తులు. " "అతను చంపాడు. " అతనిని భూతంలాగా చూపారు.
అతనిని భూతంలాగా చిత్రీకరించారు.
నా పేరు అలోక్ వగ్రేచా.
వృత్తిరీత్యా న్యాయవాదిని.
దాదాపు 21 ఏళ్ళుగా న్యాయవాద వృత్తిలో ఉన్నాను.
కనుక, విషయం ఇది.
మీడియా విచారణ జరిపిన కేసును గెలవటం చాలా కష్టం.
శ్రద్ధానందపైనే బలంగా అనుమానాలు వ్యక్తమవుతున్నాయి.
కానీ అనుమానం ఎంత తీవ్రమైనదైనా, అది సాక్ష్యం కాలేదు.
ఈ కేసుకూడా ఒక కోణంలో చూడబడింది
సమాజంలోని కింది స్థాయి నుంచి వచ్చిన మనిషి
ఉన్నత స్థానంలోకి ఎదిగి, ఒక నేరం చేస్తే,
అతనిని గుణపాఠం అనిపించేలా శిక్షించాలి అనేవిధంగా.
ఈ కేసులో డబ్బు అనే పెద్ద కోణం ఉంది.
ఈ నేరంలో అతనిని వేరేవాళ్ళు తప్పుగా ఇరికించేందుకు అవకాశం ఉంది.
స్వేచ్ఛ కోరుకున్న 'స్వామీజీ'
అతను అనుభవించింది సరిపోతుంది.
అతనిని వదిలేయాలి.
మీరు కాల్ చేస్తున్న నంబర్...
సాగర్ సెంట్రల్ జైలులో ఉన్న శ్రద్ధానందతో ఫోన్‌లో మాట్లాడాలని ప్రయత్నిస్తున్నాను.
మీరు కాల్ చేస్తున్న నంబర్ మా నెట్వర్క్ పరిధిలో లేదు...
అతనికి కాల్ చేయటం సాధ్యం కావటంలేదు.
మీరు కాల్ చేస్తున్న నంబర్ మా నెట్వర్క్ కవరేజ్ ప్రాంతంలో లేదు...
నేను ఈ కేసు వాదించినప్పుడు, నా వయస్సు 32 సంవత్సరాలు.
నిర్దోషి అని నిరూపించటం నా లక్ష్యంగా ఉండింది.
ఉద్వేగపరంగా, మనం కేసును తీసుకున్నప్పుడు, అది చాలా బాధాకరం.
ఈ నిర్దిష్టమైన కేసులో అది నా అనుభవం.
అతను దోషిగా రుజువైన విధానం నిలబడేది కాదు.
ఈ కేసులో విచారణ సరిగా జరగలేదు.
అతను... ఒక వృద్ధుడు,
గత 20 ఏళ్ళుగా... 25 ఏళ్ళుగా జైలులో ఉన్నాడు.
సెంట్రల్ జైల్ సాగర్ (ఎంపీ)
ఇటువైపా?
లోపలకు వెళ్ళవచ్చా? ధన్యవాదాలు.
శ్రద్ధానంద గారూ.
నా ప్రాణం కాపాడారు.
-మీరు చాలా కాలం ఉన్నారు. -అవును, చాలా కాలం.
-వాళ్ళు మిమ్మల్ని ప్రశ్నలు అడుగుతారు. -తప్పకుండా.
మీరు వాటికి సమాధానాలు ఇవ్వవచ్చు.
-సరే. -సులభమైనవి.
మీకు అర్థంకాకపోతే, మళ్ళీ అడగండి వాళ్ళను.
ఎవరో న్యాయమూర్తి నన్ను చూడటానికి వచ్చారు.
ఆయన నన్ను అడిగారు,
"క్షమాభిక్ష దరఖాస్తు ఎందుకు పెట్టలేదు?" అని.
"దరఖాస్తు రాసి గవర్నర్‌కు పంపటానికి శాయశక్తులా ప్రయత్నిస్తున్నాను, " అన్నాను.
అది రాసి, ఏం జరుగుతుందో చూడండి. ఏం జరుగుతుందో మనం చూద్దాం.
-ఎంతో కృతజ్ఞతలు. -ధన్యవాదాలు.
-మళ్ళీ కలుస్తాను. ఉంటాను. -ఉంటాను.
సెంట్రల్ జైల్
మురళీ మనోహర్ మిశ్రా షాకిరే రెండో భర్త
ఆమె నన్ను రాజ్ అనేది.
ఆమె చాలా మంచి మనిషి, చాలా మంచి...
సంస్కారవంతురాలు. చక్కగా మాట్లాడేది.
ఆమె తప్పుగా ప్రవర్తించటం ఎప్పుడూ చూడలేదు.
ఆమె నాతో, "రాజ్, నేను చనిపోతే,
"నాకు పశ్చాత్తాపం ఏమీ ఉండదు, ఎందుకంటే, నీతో జీవితాన్ని పరిపూర్ణంగా గడిపాను,
"నా 20 ఏళ్ళ పెళ్ళిలో అలా నేను గడపలేదు. "
"నీతో బయటకు వెళ్ళటం, కొత్త ప్రదేశాలు చూడటం, సరదాగా గడపటం... "
"నీతో గడిపిన క్షణాలు నా జీవితంలో అంత్యంత అందమైనవి, " అని చెప్పింది.
ఆమెకు మంగోలియన్ కళ్ళు ఉండేవి.
ఆమెకు పెద్ద కోరికలు ఉండేవి.
రెస్టారెంట్‌లకు వెళ్ళటం ఆమెకు ఇష్టం.
భోజనంతో ఆమె వైన్ తీసుకునేది.
ఒక చుట్టను కాల్చేముందు మనం పంటితో మొదట కొరకాలి,
వాసన పీల్చి చూడాలి, తర్వాత తాగాలి అని
నా భార్య ద్వారా తెలిసింది. ఆమె అలా చేసేది.
నా భార్య ఆధునికంగా ఉండేది.
షాకిరేను నేను మొదటిసారి
1982 లోనో 83 లోనో కలిశాను.
బేగమ్ పరిచయం చేసింది.
ఆమెది ఒక మంచి కుటుంబం,
ఉన్నత మధ్యతరగతి కుటుంబం.
పిల్లలు మంచివాళ్ళు.
ఆమె అప్పట్లో కొద్దిగా ఆందోళనగా ఉండేది
ఎందుకంటే ఆమె దగ్గర ఎక్కువ డబ్బు లేదు.
తన స్థలంలో ఒక పెద్ద భవనం నిర్మించాలని ఆమెకు ఉండేది.
కానీ ఆమెకు ఎవరూ సహకరించటంలేదు.
అందుకని బేగమ్ సాహెబ్ నన్ను పిలిచి
తనకు ముఖ్యమైన వ్యాపారం ఉందని, వాళ్ళను చూసుకోవాలి అని,
బెంగళూరు వెళ్ళి రావాలని చెప్పింది.
బెంగళూరు, 1985
1971, 72లలో ఒక కొత్త చట్టం ప్రవేశపెట్టబడింది.
పట్టణ భూ గరిష్ఠపరిమితి చట్టం.
పట్టణ గరిష్ఠ పరిమితి కింద ఎవరికైనా ఐదు ఎకరాల భూమి మాత్రమే ఉండాలి.
మిగిలిన భూమిని ప్రభుత్వం తీసేసుకుంటుంది.
అక్కడ ఉండి భూమి సమస్యలు పరిష్కరించాలని కుటుంబం మొత్తం నన్ను అభ్యర్థించింది.
ప్రజాస్వామ్యంలో చట్టాలు అద్భుతంగా ఉంటాయి.
చట్టాలు ఎంత అనుకూలంగా ఉంటాయంటే
వాటిలో లొసుగులు పట్టుకోవటం సులభం.
ఇవాళ మీరు ఇంటర్వ్యూ చేస్తున్నారు. నాతో కాగితాలపై సంతకాలు చేయించారు.
సూపరింటెండెంట్ లేదా డీజీపి బలవంతంగా సంతకాలు పెట్టించారని చెప్పవచ్చు.
నన్ను కొట్టారు, అందుకే నేను అంకిత్‌కి ఇంటర్వ్యూ ఇచ్చాను.
నేను ఇష్టపడే ఇంటర్వ్యూ ఇచ్చాను. కానీ చట్టం అంటే అంతే.
కనుక, వాళ్ళ అభ్యర్థన మేరకు, వాళ్ళకు ఇల్లు కట్టటం మొదలుపెట్టాను.
వాళ్ళ భూమిని పట్టణ గరిష్ఠ పరిమితినుంచి తప్పించాను.
ఇదంతా చేస్తున్నప్పుడు,
నా సొంత డబ్బులు ఖర్చుపెట్టాను.
శ్రీమతి ఖలీలి నన్ను తన ఇంట్లో ఉండమని ఆహ్వానించింది.
దానితో, 1984 సంవత్సరం మధ్యలో, నేను వాళ్ళ ఇంటికి వెళ్ళి ఉండసాగాను.
ఖలీలి ఎప్పుడూ ఆమెతో ఉండేవాడు కాదు.
అతను ఎప్పుడూ ఇరాన్, ఆఫ్గనిస్తాన్, శ్రీలంక, ఇటలీ, ఆస్ట్రేలియా దేశాలకు
ప్రయాణిస్తుండేవాడు.
వారి వైవాహిక జీవితంలో ఎక్కువ విడిగానే గడిపారు.
ఆ రోజుల్లో, వాళ్ళ మధ్య గొడవ జరిగింది, 1985 వ సంవత్సరం మొదట్లో.
అక్బర్ ఖలీలితో ఆమెకు విభేదాలు ఉన్నాయి.
ఆ విభేదాల తర్వాత,
ఆమె 1985 లో అతని నుంచి విడాకులకు దరఖాస్తు చేసింది.
ఒకటి మాత్రం నిజం,
ఆమె తన మొదటి కుటుంబంతో సంతోషంగా లేదు.
విడాకుల ప్రక్రియ జరిగేటప్పుడు,
షాకిరే తనకు అక్బర్ ఖలీలి కానుకగా ఇచ్చిన ఆభరణాలన్నీ ఇచ్చివేసిందని తెలిసింది.
కనుక, ఆమె డబ్బును లెక్కచేసే మహిళ కాదు.
విడాకుల తర్వాత ఆమె ఒంటరిగా జీవించటం మొదలుపెట్టింది.
ఆమె అధునాతన మహిళ.
ఆమె పెద్ద పార్టీలకు వెళ్ళేది, పెద్దవాళ్ళతో మాట్లాడేది.
ఆమెలో నాకు భిన్నమైన లక్షణాలు కొన్ని ఉన్నాయి.
చాలా కార్యాలయాలకు ఆమెతో నేను వెళ్ళేవాడిని, బెంగళూరు మొత్తం మమ్మల్ని చూసింది.
మేము కలిసి ఉంటున్నామని పుకార్లు ఉండి ఉండవచ్చు.
మేము కలిసి తిన్నామని, కలిసి పడుకున్నామని. జనం గుసగుసలాడుకోకుండా ఆపలేను.
అదే సమయంలో, ఒకరోజు ఆమె నాకు ఒక ప్రతిపాదన చేసింది.
ఒకరోజు, నన్ను ప్రేమిస్తున్నానని, నన్ను పెళ్ళిచేసుకోవాలని ఉందని ఆమె చెప్పింది.
దిగ్భ్రాంతికి గురయ్యాను, ఆమె నాకు ఎలా ప్రతిపాదన చేస్తుంది అని ఆశ్చర్యపోయాను?
నేను ఆమెతో ఒక స్నేహితుడిలాగా కలిసి ఉంటున్నాను.
కానీ నాకు ఆమెతో అలాంటి సంబంధం ఎప్పుడూ లేదు.
అయినా ఆమె తనను పెళ్ళి చేసుకోమని ప్రతిపాదన చేసింది.
ఆమెకు అప్పుడే విడాకులు వచ్చాయని అనుకున్నాను.
అది జరిగి ఆరునెలలు కూడా కాలేదు.
ఆమెకు ఇప్పుడు మళ్ళీ పెళ్ళి అయితే, జనం ఏమనుకుంటారు?
"సమాజం గురించి పట్టించుకోను. నన్ను పెళ్ళి చేసుకుంటావా?" అని ఆమె అడిగింది.
భారతదేశ సమాజంలో మగవాళ్ళు,
సుమారు 80 శాతంమంది, ఒక కన్యను పెళ్ళాడాలని అనుకుంటారు.
నేను కూడా భారతీయుడినే, కనుక చాలా ఆలోచించాను.
అప్పుడు అనుకున్నాను,
"ఏదో ఒక రోజు కుటుంబాన్ని ఏర్పరుచుకోవాలి, " అని.
కనుక 1986లో ఆమెను పెళ్ళి చేసుకున్నాను.
మేము సబ్-రిజిస్ట్రార్‌ను అపార్ట్‌మెంట్‌కు పిలిచాము,
ప్రత్యేక వివాహ చట్టం కింద మాకు పెళ్ళి జరిగింది.
ఒక న్యాయవాది, ఒక ఛార్టెర్డ్ ఎకౌంటెంట్,
మమ్మల్ని తిప్పుతూ ఉండే ఆటో డ్రైవర్ మా పెళ్ళికి సాక్షులుగా ఉన్నారు.
23 అక్టోబర్, 1986
షాకిరే మరియు శ్రద్ధానందలకు వివాహం జరిగింది
ఆమె, నేను పెళ్ళి చేసుకున్నాం.
ఆ పెళ్ళితో నాకు గడ్డుకాలం మొదలయింది!
ఆ పెళ్ళితో నాకు సమస్యలు మొదలయ్యాయి.
అతని గురించి ఆమెను హెచ్చరించాను.
అతను ఓసారి అన్నాడు,
"అందరికీ తెలిసిన ఒకే ఒక భాష డబ్బు. "
తర్వాత అకస్మాత్తుగా తెలిసింది
ఆమె అతనిని పెళ్ళాడింది అని,
దానితో నా ప్రపంచం కుప్పకూలింది.
నేను పూర్తిగా కుదేలైపోయాను.
గౌహర్ నమాజీ ఒక మంచి ఆవిడ, 1,000 ఏళ్ళ చరిత్ర ఉన్న కుటుంబానికి చెందిన అమ్మాయి
ఒక పూజారిని ఎలా పెళ్ళి చేసుకుంటుంది?
ఈ పని చేసినందుకు ఆమెను సజీవంగా పూడ్చిపెట్టాలి.
పెళ్ళికి 10 రోజుల ముందు ఆమె ఇంట్లోకి నన్ను ఆహ్వానించారు,
కానీ ఆ తర్వాత అంతా మారిపోయింది. ఆ తల్లి-కూతురు సంబంధం తెగిపోయింది.
ఆమె మాతో బాగుండేది, కానీ పరిస్థితులతో మనుషులు మారిపోతారు.
మతం విషయంలో మనుషులు చాలా మారిపోతారు.
గౌహర్ నమాజీ కోర్టుకు ఇచ్చిన వాంగ్మూలం ఆధారంగా
ఒక నటుడు స్వరం అందించారు
ఆ సమయంలో, ఆమె రిచ్‌మండ్ రోడ్ ఇంట్లో ఉంటోంది.
ఆ ఆస్తి అసలు నా తండ్రి సర్ మిర్జా ఇస్మాయిల్‌ది.
ఆ ఆస్తిని నా కూతురుకు, తన నలుగురు కూతుళ్ళకు ఇవ్వటానికిగానూ ఇచ్చారు,
ఆమె ఆ ఆస్తిని వారికోసం ఉంచుతాను అని ఖురాన్‌పై ప్రమాణం చేసింది.
నా కూతురుపై నేను రెండు సివిల్ దావాలు వేశాను.
వాళ్ళ మధ్య గొడవ మొదలయింది, ఆమె తల్లిదండ్రులు మాపై
ఆరో, ఏడో కేసులు వేశారు.
ఆమె ఒక టెలిగ్రామ్ పంపింది,
"షాకిరే నువ్వు మాకు చనిపోయినట్లే.
"నువ్వు ఇకపై సింగపూర్‌ రావద్దు.
"స్వామి శ్రద్ధానంద కూడా సింగపూర్ రావద్దు,
"ఖలీలి కుటుంబం ఉన్న ఎక్కడకూ అతను రావద్దు. "
ఆ కేసులతో నాకు ఇబ్బందేమీ లేదు.
అవి షాకిరేను ఆందోళనకు గురిచేసేవి.
నేను మగవాడిని, నేను భరించగలను. మగవాడు చాలా భరించగలడు.
ఒక ఆడది ఎంతైనా సహించగలదు,
కానీ తన సొంత కుటుంబం పెట్టే బాధను భరించలేదు.
మా వైవాహిక జీవితం బాగుండేది,
కానీ కేసులు మమ్మల్ని ఇబ్బంది పెట్టటం మొదలయింది, ప్రతిరోజూ కోర్టులో ఒక కేసు.
అది మా జీవితాన్ని నరకంగా మారుస్తుండేది.
దాని కారణంగా ఆమె ఒత్తిడికి గురవసాగింది.
వైద్యుడు ఆమెకు కొన్ని మందులు రాశాడు, ఆమె వాటిని తీసుకుంటోంది.
ఆమె చాలా ఒత్తిడికి గురయ్యింది.
ప్రశాంతంగా నిద్రపోవటానికి ఆమె చాలా మందులు తీసుకునేది.
రాత్రి పార్టీ నుంచి వచ్చిన ప్రతిసారీ, ఆమె ఉదయాన్నే మాత్రలు తీసుకునేది.
ఆమె ఉదయం 9:00, 10:00 గంటలకు లేచేది.
ఆమె బరువు పెరగసాగింది, మతిమరుపు వచ్చింది.
ఆడవాళ్ళు అందరూ కొడుకును కోరుకుంటారు. ఆమెకు 43, 44 ఏళ్ళ వయస్సు ఉండేది.
ఆమె గర్భం దాల్చింది.
ఒక మగపిల్లవాడు.
ఒకరోజు, ఆమె తాగిన తర్వాత మెట్లపైనుంచి పడింది.
ఆ ఘటనలో ఆమె గాయపడింది.
ఆమెను రామకృష్ణ నర్సింగ్ హోమ్‌లో చేర్చాము.
ఆమెకు ఆ రోజు ప్రాణాపాయం తప్పింది. ఆ రోజు ఆమె చనిపోయుండేది.
నెలలు నిండని పిల్లవాడు పుట్టాడు.
పిల్లవాడు ఆరోగ్యంగా ఉన్నాడు.
అతను బతికి ఉంటే, ఇప్పుడు పెద్దవాడయి ఉండేవాడు.
ఇక... ఆ పిల్లవాడిని...
నా చేతుల్లో తీసుకున్నాను.
ఆరోగ్యంగా ఉన్నాడు. కానీ అతను బతకలేదు.
దానికి నేను ఏమి చేయగలను?
జనం రకరకాల కథనాలు సృష్టించారు,
ఆమెకు బిడ్డ పుట్టాడు.
గర్భవతి అయ్యే అవకాశాలు తక్కువగా ఉండే వయస్సులో.
మేము ఇద్దరమూ ఒత్తిడికి గురయ్యాము. ఆ సమయంలో మా మధ్య వాదులాటలు జరిగేవి.
కానీ మేము ఏ రోజూ విడిగా గడపలేదు.
ఒకరోజు ఏం జరిగిందంటే.
అది 26 గానీ 27 గానీ అయిఉండాలి.
ఆ రోజు, నేను ఉదయాన్నే హెల్త్ క్లబ్‌కు వెళ్ళాను.
హెల్త్ క్లబ్ నుంచి
నేను ఇంటికి వచ్చాను...
అప్పుడు...
ఇంటికి వచ్చిన నాకు కనిపించింది
అది...
ఆమె చనిపోయి పడిఉంది.
నేను దిగ్భ్రాంతితో బిగదీసుకుపోయాను. ఏం చేయాలో తోచలేదు.
ఆమె శరీరం అక్కడ
అలాగే ఒక రోజు ఉంది.
నేను ఆలోచిస్తూ ఉన్నాను, ఈ విషయం బయటకు వస్తే, జనానికి ఇది తెలిస్తే,
నన్ను తప్పకుండా చంపేస్తారు.
ఎందుకంటే, అసలే దీనిలో హిందూ-ముస్లిం కోణం ఉంది.
అందుకే నేను చాలా భయపడ్డాను.
ఆ సమయంలో, ఇంట్లో ఉన్న సిబ్బంది
ఈ విషయంలో నాకు సహకరిస్తామని చెప్పారు.
వాళ్ళు గుంట తవ్వటం, అంతా చేశారు.
ఆమెను ముస్లిం ఆచారాల ప్రకారం పూడ్చాలని నేను అనుకున్నాను.
నేను ఆ సమయంలో పోలీసుల దగ్గరకు వెళ్ళవలసింది.
అంతా బాగుండేది.
కానీ భయం వలన మనిషి సరైన నిర్ణయం తీసుకోగలిగే
విచక్షణను కోల్పోతాడు.
ప్రమాద సమయాలలో విచక్షణ కోల్పోతాము.
ఆమె చెబుతుండేది, "నేను చనిపోతే, ఈ స్థలంలోనే చనిపోతాను.
"నన్ను ఇక్కడే పాతిపెట్టండి. " అలా అంటే నేను కోప్పడేవాడిని.
ఉదయం నుంచి సాయంత్రందాకా
నేను దిగ్భ్రాంతిలో ఉండిపోయాను.
సరిగ్గా ఆలోచించగలిగే స్థితిలో లేను.
ఏం చేయాలో నాకు తోచలేదు.
నాకు ఆలోచించగలిగే శక్తి లేదు.
మేము ఆమెను ఒక పెట్టెలో పెట్టాము,
ఆమె ముఖం, తల పశ్చిమ దిశగా ఉంచాము,
కాబా ఉండే దిశలో. నేను అలా ఆమెను పూడ్చిపెట్టాను.
ఆమె 1991లో చనిపోయింది.
మూడు సంవత్సరాలదాకా నేను ఎవరికైనా చెప్పటానికి భయపడ్డాను,
నిజం ఇదే.
భయం వలన, ఆమె ఆచూకీ గురించి నేను అందరికీ అబద్ధాలు చెప్పాను.
మూడు సంవత్సరాల తర్వాత, అందరికీ ఆమె గురించి తెలిసింది.
ఒకరోజు, నేను అమెరికాలో ఉన్నప్పుడు,
నా పనిమనుషులు నాకు ఫోన్ చేసి
తమను అందరినీ అరెస్ట్ చేశారని
అందుకే షాకిరే శవం ఉన్న ప్రదేశాన్ని పోలీసులకు చూపించాము అని చెప్పారు.
పోలీసులకు శవం గురించి తెలిసింది.
ఈ పేదవాళ్ళు ఇబ్బంది పడతారని అనుకున్నాను.
అందుకే నేను అమెరికానుంచి వచ్చాను, పోలీసులకు లొంగిపోయాను.
వాళ్ళు నన్ను లాకప్‌లో బట్టలు విప్పదీశారు.
ప్రతిరోజూ, రాత్రి 11:00, 12:00 గంలకు, ఆఫీసర్‌లు వచ్చి నన్ను చితకబాదేవాళ్ళు
నన్ను చిత్రహింసలు పెట్టారు.
వాళ్ళు నన్ను ఐస్ దిమ్మలపై పడుకోబెట్టారు.
నిజానికి, వాళ్ళు నన్ను చంపుతామని బెదిరించారు, నన్ను పట్టించుకోరని అన్నారు.
వాళ్ళు ఎంతగా హింసించారంటే
వాళ్ళు చెప్పినదానికి ఒప్పుకున్నాను. వారు ఇచ్చిన కాగితాలన్నింటిపై సంతకం చేశాను.
వాళ్ళు ఎలా చేయమంటే అలా చేశాను. కనీసం నా నరకం తప్పుతుంది అని.
వాళ్ళు నన్ను చంపుతామని బెదిరించారు,
ఎన్‌కౌంటర్ చేస్తామన్నారు. "నువ్వు ఏమి చేస్తావు?
"కనుక చెప్పినట్లు చెయ్, " అన్నారు.
-ఆమె నీ భార్యా? -అవును.
ఆమె పేరు ఏమిటి?
షాకిరే.
-షాకిరే? -షాకిరే శ్రద్ధానంద.
ఆమె శవాన్ని నువ్వు పెట్టెలో పెట్టి ఇక్కడ పూడ్చిపెట్టావా?
అవును.
షాకిరే శ్రద్ధానంద, నీకు భార్య.
ఆమె శవాన్ని నువ్వు
ఇంట్లో నుంచి తెచ్చిన ఒక ప్లైవుడ్ బాక్స్‌లో పెట్టి,
ఇక్కడ పూడ్చిపెట్టావా?
-ఈ గుర్తుపెట్టిన చోట? -అవును.
-నిజమేనా? -అవును.
నిజం చెప్పాలని నేను ప్రతిరోజూ అనుకునేవాడిని.
సబా నాతో ఉంది.
ఆమెకు చెప్పాలని అనుకునేవాడిని ఎన్నోసార్లు, కానీ భయంవలనో, ఆదుర్దా వలనో,
లేదా ఇంకేదైనా కారణం వలనో, నేను ఆమెకు చెప్పలేదు.
క్షమాపణ నేను ఎందుకు అడగను?
కొన్ని తప్పులు జరిగాయి.
కొన్ని తప్పులకుగానూ,
ఆమె కూతుళ్ళను నేను ఎప్పుడూ క్షమాపణ కోరతాను.
నేను ఆమెను ఎంతగానో ప్రేమించాను.
మన్నించండి.
ఆమె ఇప్పుడు లేదు.
ఆమె జ్ఞాపకాలే ఉన్నాయి.
ఒక మనిషి వస్తున్నాడు, మీకు ఆ శబ్దం వినబడుతోందా?
తను ఇక్కడకు కూడా వస్తాడు.
దీనిని తనిఖీ చేయటానికి... గేట్లు అన్నింటినీ.
అతను ఇలా శబ్దం చేస్తాడు. కనుక, మీరు ఎవరికైనా చెప్పండి...
ఇదిగోండి?
తనను ఇక్కడకు రావద్దని చెప్పండి.
లేదా అతను ఇక్కడ ఆ శబ్దం చేస్తాడు.
శ్రద్ధానంద అరెస్ట్ అయ్యాడు కోర్ట్ కార్యకలాపాలు మొదలయ్యాయి
ఇది లబ్ధి కోసం చేసిన హత్య. ఆర్థిక లబ్ధి కోసం చేసిన హత్య.
మాజీ అసిస్టెంట్ కమిషనర్ ఆఫ్ పోలీస్
అతను ఆమెను మోసం చేశాడు.
మోసం చేసి ఆమెను చంపాడు.
అతను నిజంగా నమ్మకద్రోహం చేశాడు.
ఆమెకు స్పృహ తప్పేందుకు నిద్రమాత్రలు ఇచ్చాడు.
తర్వాత, ఆమె శరీరాన్ని పెట్టెలో పెట్టాడు. తర్వాత ఆమెను పూడ్చిపెట్టాడు.
ఆ స్థలంలో ముందు ఉన్న భాగాన్ని అతను అమ్మేశాడు.
అది మొత్తం అమ్మేశాడు.
ఇది మిగిలిఉంది.
అది పెద్ద భాగం, కానీ దానివలనే
ఆ కేసు పరిష్కారమయింది, లేకపోతే అసాధ్యమయ్యేది.
శవాన్ని తవ్వి తీసిన తర్వాత, అతనిని హత్యకుగానూ అరెస్ట్ చేసినప్పుడు,
అతనిపై సెక్షన్‌లు వర్తింపచేయటం కష్టమైంది, ఎందుకంటే అక్కడ సాక్ష్యం, రుజువులు లేవు.
దానిని ఎవరూ చూడలేదు.
నేరానికి సాక్షి ఎవరూ లేరు.
ఏ గార్డూ చూడలేదు. సాక్షి ఎవరూ లేరు.
ఆమె చనిపోవటం గురించి అతను మా విచారణలో
ఎప్పుడూ చెప్పలేదు, ఏమీ చెప్పలేదు.
అతనిని నమ్మాలా, వద్దా,
అనేది కోర్టు తేల్చుకోవాలి.
శ్రద్ధానందకు షాకిరే పవర్ ఆఫ్ అటార్నీ ఇచ్చింది.
అతను విచ్చలవిడిగా పెట్టే ఖర్చు గురించి గొడవలు జరుగుతుండేవి.
అతను స్థలాన్ని చిన్న ప్లాట్‌లుగా చేసి అమ్ముకోవటం మొదలుపెట్టాడు.
షాకిరే స్థలాన్ని అమ్మింది, నేను కాదు.
81 రిచ్‌మండ్ రోడ్ స్థలంలో రెండు భాగాలు అమ్మబడ్డాయి.
ఆమె బతికి ఉన్నప్పుడే అది జరిగింది.
అవును, పవర్ ఆఫ్ అటార్నీగా సంతకం చేశాను.
కానీ డబ్బు షాకిరే తీసుకుంది. నాకు రాలేదు.
ఆ డబ్బు ఒక హత్య చేయటానికి సరిపోయేటంత పెద్ద మొత్తం కాదు.
ఆ స్థలంపై హక్కుల విషయంలో షాకిరే, ఆమె తల్లి, ఆమె కూతుళ్ళకు మధ్య
పెద్ద వివాదం ఉంది.
షాకిరే ఖలీలికి తన తల్లి కుటుంబంపై ఎంత కోపం ఉందంటే
తనకు ఏదైనా జరిగితే
శ్రద్ధానంద తన వారసుడు అవుతాడని
ఆమె విల్లు రాసేసింది.
ఆ విల్లు గురించి నాకు ఎప్పుడూ తెలియదు.
నాకు తెలియదు.
శ్రద్ధానంద నిర్దోషిగా తేలితే, అతనికి ఆస్తులన్నీ వస్తాయి.
శ్రద్ధానందకు శిక్ష పడితే,
వాళ్ళకు ఆస్తులు అన్నీ వెళతాయి.
వాళ్ళు అతనిని నేరంలో ఇరికించటానికి అవకాశం ఉంది.
షాకిరేకు డబ్బు లేని బ్యాంక్ ఖాతాలు ఉన్నాయి.
భారతీయ స్టేట్ బ్యాంక్
ఆ ఖాతాలకు పవర్ ఆఫ్ అటార్నీ ఆమె నాకు ఇచ్చింది.
నువ్వు ఏది కావాలంటే అది చేసుకో అని.
ఆ పవర్ ఆఫ్ అటార్నీని నేను ఒక్కసారి మాత్రమే
ఉపయోగించాను, ఎస్ఎస్ హౌసింగ్ ఫైనాన్స్ ప్రారంభించటానికి.
ఎందుకంటే డైరెక్టర్‌లుగా నేను, ఆమె సంతకాలు చేయవలసి వచ్చింది.
ఆమెకు నేను ఒక ఇల్లు కూడా కట్టాను. ఎస్ఎస్ మ్యాన్షన్ ఇంకా ఉంది.
మేము అది కలిసి చేశాము. మా పెళ్ళి తర్వాత మేము ఇద్దరమూ కలిసి పని చేశాము.
అది అందమైన భవనం.
ఎస్ఎస్ మ్యాన్షన్
ఎస్ఎస్
షాకిరే ఎస్ఎస్ శ్రద్ధానంద
న్యాయశాస్త్రంలో ఒక సామెత ఉంది,
"మనిషి అబద్ధం చెబుతాడు, పరిస్థితులు చెప్పవు. "
అంతిమంగా, ఒక పరోక్ష సాక్ష్యం కేసులో,
పరిస్థితులు అనే గొలుసులో ఒక్క లంకెను మనం ఛేదించగలిగినా,
సీనియర్ న్యాయవాది, ప్రాసిక్యూషన్
మొత్తం గొలుసు పడిపోతుంది.
అప్పుడు నిర్దోషి అవుతారు.
భారత దేశ చట్టాల ప్రకారం, ప్రత్యక్ష సాక్ష్యం లేనప్పుడు
దోషిగా నిర్ధారించటం కష్టం.
కోర్టును ఒప్పించేందుకు
పరోక్ష సాక్ష్యాన్ని నిర్మించటం చాలా కష్టం, కానీ
మామూలు ప్రాసిక్యూషన్ పక్షం...
మాజీ ఇనస్పెక్టర్ జనరల్ ఆఫ్ పోలీస్
...దానినుంచి మంచి ఫలితాన్ని సాధించలేదని నేను అనుకున్నాను.
ఈ కేసులో ప్రత్యేక శ్రద్ధ పెట్టాలని నేను బలంగా అనుకున్నాను
ఎందుకంటే ఇది ఒక ఘోరమైన విషయం,
దీనిని సరిగ్గా చూపించాలి, నిందితుడు
దోషి అని నిరూపించబడాలి.
నేను నాగేష్‌తో మాట్లాడాను.
"నేను ఈ కేసును తీసుకోవాలనుకుంటున్నాను. కేసును కోర్టులో సమర్పించటానికి.
ప్రభుత్వం ప్రత్యేక పబ్లిక్ ప్రాసిక్యూటర్‌ను నియమించాలి" అన్నాను.
కేసులో సమర్పించిన తుది నివేదికను చదివిన తర్వాత,
ఇది చాలా కష్టం అని అనుకున్నాను.
సాక్ష్యం లేదు.
సీనియర్ వకీలు, ప్రాసిక్యూషన్
మనం పరోక్ష సాక్ష్యంపైన ఆధారపడాలి
అది ఒక పెద్ద సవాల్
దానిని నాకు ఇచ్చారు.
ఈ నిర్దిష్టమైన కేసులో ఒక సూక్ష్మమైన సందు ఉంది.
ఉన్న ఒకే సాక్ష్యం శవాన్ని స్వాధీనం చేసుకోవటం.
కానీ మనం ఆ సాక్ష్యంతోనే హత్య అతను చేసినట్లు నిరూపించాలి.
ఇక్కడ ఒక విచిత్రమైన పరిణామం చోటుచేసుకుంది.
మొత్తం విచారణను వీడియో రికార్డ్ చేశారు. మొత్తం జరిగినదంతా వీడియో తీయబడింది.
వాళ్ళు రిచ్‌మండ్ రోడ్ 81 వ నంబర్ ఇంటికి చేరుకోగానే,
నిందితుడు తన జేబులో చేయిపెట్టి ఆ ఇంటి తాళం చెవి బయటకు తీశాడు
తాళం బుర్ర తెరిచాడు.
అతనిని అక్కడే నిలబడనీ. నువ్వు తియ్.
కాబట్టి తాళాన్ని తెరిచారన్న అవకాశాన్ని
మనం కొట్టిపారేయలేము.
31 నాడు, విచారణ అధికారి ఇంటిలోకి నిందితుడితో సహా వెళ్ళి
ఎనిమిది రకాల మందులు స్వాధీనం చేసుకున్నాడు,
ఆమెకు ఫలానా విషంగానీ, మత్తుమందుగానీ ఇచ్చాడని నిరూపించటానికి.
అతను మూడు లేదా నాలుగు సంవత్సరాలు ఆ మాత్రలను ఎందుకు ఉంచుతాడు,
తర్వాతికాలంలో పోలీసులు సాక్ష్యంగా వాడుకునేలా.
ఆ తాళం చెవులు విచారణ అధికారికి అందుబాటులో లేవా?
అతనే ఆ మందులను అక్కడ పెట్టిఉండొచ్చు కదా?
ఎందుకంటే ఆ మందులు చాలా చౌకవి. అవి ఖరీదైనవి కావు.
ఆ మందులను అతను నాలుగు సంవత్సరాలు ఆ ఇంట్లో ఉంచటానికి కారణం ఏమీ లేదు.
అక్కడ గొలుసులో సందు వచ్చింది.
ఆ మందులు స్వాధీనం చేసుకోవటం అనుమానాస్పదంగా ఉంది.
స్వామీజీ, రికార్డుల ప్రకారం,
మీరు షాకిరే ఖలీలిని సజీవంగా పాతిపెట్టారని అభియోగం.
అది అబద్ధం.
ఇది ఎప్పటికీ ఒప్పుకోను.
ఒక ఆడదానిని ఏ మనిషీ అంత క్రూరంగా పూడ్చిపెట్టలేడు.
దీనిలో నిజం ఏ మాత్రం లేదు.
ఇది పూర్తిగా అబద్ధం. అంతే.
సబ్‌టైటిల్ అనువాద కర్త శ్రావణ్ బాబు
క్రియేటివ్ సూపర్‌వైజర్ సమత